Ashlee Vance

Ashlee Vance (1977-yilda tugʻilgan) – amerikalik muxbir, yozuvchi va kinorejissyor. Uning eng mashhur ishlaridan biri – "Elon Mask: Tesla, SpaceX va kelajak sari yoʻl" asari 2015-yil 19-mayda nashr etilgan.

 Yoshlik yillari va taʼlimi 
Vance 1977-yilda Janubiy Afrikada tugʻilgan. Pomona kollejida tahsil olgan va 2000-yilda uni tamomlagan.

 Karyerasi 
Vance Buyuk Britaniyaning The Register texnologik yangiliklar web sahifasi uchun 2003-yil mart oyidan 2008-yil avgustigacha maqolalar yozgan. 2008-yil sentyabr oyida The New York Times gazetasiga, 2011-yil yanvar oyida esa Bloomberg Businessweekga koʻchib oʻtgan.

„The Register“dagi faoliyati davomida Vance IBM, HP, Intel va Dell haqida, shuningdek, robotlar, Segway skuterlari va R dasturlash tili kabi koʻplab texnologik mavzular haqida yozgan. 2007-yilda Vance Silikon vodiysi tarixi haqida Geek Silicon Valley nomli kitob yozdi. Uning maqolalari The Economist, Chicago Tribune, CNN.com, The Globe and Mail, International Herald Tribune va CNET kabi nashrlarda chop etilgan.

Vance 2007–2008-yillarda Semi-Coherent Computing deb nomlangan audio podkastiga mualliflik qildi, unda u maʼlumotlar markazini sovutish va blade serverlari kabi korporativ hisoblash mavzularini muhokama qildi va Transmeta, Sun Microsystems va Bell Labs kompaniyalarining chip ixtirochisi boʻlmish Devid Ditzel kabi mehmonlar bilan intervyular oʻtkazdi,

2015-yilda Vance turli mamlakatlardagi texnologiya sahnasiga eʼtibor qaratgan holda Bloomberg uchun „Hello World“ video seriyasini yozish, ishlab chiqarish va joylashtirishni boshladi. Koʻrsatuv 2016-yilda Emmy mukofotiga nomzod boʻlgan. 2015-yilda Vance Tesla, SpaceX va boshqa texnologik kompaniyalarning bosh ijrochi direktori Ilon Mask haqidagi tarjimai holini nashr etdi va kitob darhol bestsellerga aylandi.

2023-yilning may oyida Vance "When The Heavens Went on Sale: The Misfits and Geniuses Racing To Put Space Within Reach" nomli kitobini taqdim qildi. Kitob Planet Labs, Rocket Lab, Astra Space va Firefly Aerospace kabi kompaniyalar haqida yozilgan boʻlib, darhol bestsellerga aylandi.

Hozirda Vance HBO bilan birga Elon Mask kitobi asosidagi teleserial va oʻzining soʻnggi kitobi asosida suratga olinayotgan hujjatli film ustida ishlamoqda.

U Kaliforniyada rafiqasi Melinda va ikki farzandi bilan istiqomat qiladi.

 Asarlari 





 Manbalar 

Turkum:Yashayotgan insonlar
Turkum:1977-yilda tugʻilganlar